### 11.    Beslutning om endelig vedtagelse af Lokalplan nr. 565 for boliger på [adresse], Kalundborg

**Åbent**

Sagsnr.: 326-2016-22341       J.nr.: 01.02.05           Dokumentnr.:
326-2017-55299

**Sagstype**

Beslutning.

**Resume og sagens baggrund**

Forslag til Lokalplan nr. 565 for boliger på [adresse] har
været fremlagt i 8 ugers offentlig høring i perioden 5. december 2016 til 30.
januar 2017. Der er indkommet fem høringssvar i perioden. Kommunalbestyrelsen
skal nu træffe beslutning om endelig vedtagelse af lokalplanen.

Kommunalbestyrelsen godkendte lokalplanforslaget på mødet
den 30. november 2016.

**Indstillinger**

Direktøren indstiller at:

1) Lokalplan nr. 565 for boliger på [adresse] vedtages endeligt og
offentligt bekendtgøres.

2) Plan, Byg og Miljø bemyndiges til at foretage nødvendige redaktionelle
ændringer forinden offentlig bekendtgørelse.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Boligselskabet Alliken ønsker at opføre 17 almennyttige
boliger fordelt på 3 punkthuse i treetagers højde på ejendommen [adresse] som
ligger vest for [adresse] bykerne.

Administrationen har i samarbejde med bygherres rådgiver,
Årstiderne Arkitekter, udarbejdet forslag til lokalplan (Bilag 1).

Det er Lokalplanens formål at sikre:

· at området må anvendes til etageboliger,

· at boligbebyggelse opføres inden for fastlagte byggefelter,

· at bebyggelsen kommer til at fremstå som en arkitektonisk helhed
med hensyn til facadeudtryk, materialer og farver,

· at bebyggelsen indpasses i de nære
omgivelser,

· at beliggenheden af fælles friarealer for områdets beboere, samt
vejadgange og parkeringsudlæg, fastlægges.

*Offentlig høring*

I forbindelse med den offentlige høring af planforslagene er
der modtaget fem skriftlige høringssvar (bilag 2). Høringssvarene er fra Midt-
og Vestsjællands Politi og private borgere, og er behandlet i bilag 3.

Høringssvarene omhandler bl.a.:

· Bekymring om forringet udsigt mod fjorden fra bagvedliggende
bebyggelse.

· Plan, Byg og Miljø medgiver at ny bebyggelse i området vil
påvirke udsigtsforholdene. Planloven regulerer imidlertid ikke forhold om
udsigt.

· Bekymring om skygge- og indbliksgener.

· Plan, Byg og Miljø medgiver at ny bebyggelse vil give mulighed
for indblik, men at indbliksgener ikke vil være større end hvad man må tåle når
en nabogrund bebygges.

· Skyggegener er mindsket ved placering af adgangsvej imellem
naboskel og ny bebyggelse.

· Forslag om at ændre placering af bebyggelsen.

· Plan, Byg og Miljø har forelagt ændringsforslaget for bygherres
rådgiver, som svarer at der er arbejdet bevidst med kvarterets karakter og at
det ikke er muligt at sætte punkthusene sammen, da det vil påvirke dagslyset i
boligerne væsentligt.

· Overtrædelse af bestemmelsen om, at ejendomme, der er omfattet af
lokalplanforslaget, ikke må udnyttes på en måde, der kan foregribe indholdet i
den endelige plan, idet der er etableret kloak, vand og elforsyning til
midlertidige barakker på arealet.

· Kalundborg Kommune bemærker at der ikke er tale om forhold, der
kan foregribe lokalplanens indhold, idet Planlovens § 17 beskriver at:
"Når et forslag til lokalplan er offentliggjort efter § 24, må ejendomme,
der er omfattet af forslaget ikke bebygges eller i øvrigt udnyttes på en måde,
der skaber risiko for en foregribelse af den endelige plans indhold."

Høringssvarene er ikke af en karakter der afføder væsentlige
ændringer i lokalplanen.

Der henvises til bilag 3 for detaljeret behandling af de
indkomne høringssvar.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Forslag til Lokalplan nr. 565 for boliger på [adresse], Kalundborg | 326-2016-378269 |
| Bilag 2 - Høringssvar, Forslag til Lokalplan nr. 565 | 326-2017-100597 |
| Bilag 3 - Behandling af høringssvar, Forslag til lokalplan nr. 565 | 326-2017-100718 |